daldar vad va va
Seggende en sluytende ten eynde de selve willem en rutgheen
sijn soen so waer sij gethoenen consten tgheen des voirs is
dat hen dan de voirs goede volgen zullen en sculdich sijnte
volgen ende des waen sij wael ghetruest tsvonnissen oft
tsrechts vanden hove daer de goede hoven
Op dwelc de voirs floreys hem vantwerdde met sinen ghe
leverden voerspreke Seggende dat hem en sijnre goedin
ghen aende voirs goede de voirs aensprake egheen on
stade doen en sall ende dat bij deser redenen want der
voirs jan vander dussen sijn vader na de doot der voirs wilen
joffrou oeden van nuwlant sinen iersten wive cochte ende
vcreegh jeghen diericken ende janne van ynghelant
ghebrueden die op die tijt de naeste en wittighe erfgename
waen des voirs wilen thomaes van hynthem ende vander zijde
daer de goede aff comen sijn ende dat dit waer is dat boet
de voirs floreys te thoenen en metten mynsten c Voert dede
noch seggen de voirs floreys met sinen geleverden voerspreecke
dat de voirs jan vander dussen sijn vader op die tijt inde voirs
goede biden voirs ghebrueden voer den hee wilen van weze
male daer de voirs goede in leene aff ruerende waren ende
sijn manne van leen gegoedt ende ghevesticht waert en
dat boet hij oec te thoenen met alzulker tonden als hij daer toe
gecrigen soude connen Item boet de selve floreys te thoenen
dat de voirs jan vander dussen sijn vader ye sidert dat hij inde
voirs goede gegoedt was de selve goede peysselic en vredelic
ghebesicht beseten en gebruyct hadde Voert seide noch de
voirs floreys dat de voirs joffr margriete wilen van woeswijc
moeder des voirs rutgheerts comen was van eenen wdeman
wilen henhoeten sinen wijve
vanden grave die maegh was des voirs wilen thomaes van
hynthem maer niet vander zijden daer de goede aff comen sijn